**Služba za skupštinske poslove**

**Z A P I S N I K**

**sa IV(četvrte) sjednice Skupštine opštine Bar,**

**održane 11.januara 2023.godine**

**Bar,\_ 11.januar 2023.godine**

**Sjednica je počela sa radom u 10,00 časova.**

Sjednicom je predsjedavao predsjednik Skupštine **Branislav Nenezić**.

**Predsjednik skupštine Branislav Nenezić** informisao je Skupštinu da je sjednica sazvana shodno članu 89 Poslovnika o radu Skupštine opštine Bar odnosno po hitnom postupku.

**Predsjednik skupštine Branislav Nenezić** informisao je Skupštinu o podnijetim ostavkama odbornika Božidara Jankovića i odbornice Milene Đonović na odborničku funkciju.

Sa tim u vezi, Skupština je konstatovala da je odbornikuBožidaru Jankoviću i odbornici Mileni Đonović, koji su podnijeli ostavku prestao mandat odbornika.

Shodno istom, a saglasno Poslovniku, Predsjednik Skupštine Branislav Nenezić je istakao da je obaviještena Opštinska izborna komisija koja je podnijela Izvještaj o popuni upražnjenih odborničkih mjesta u Skupštini opštine Bar i koji je podijeljen odbornicima.

**Predsjednik Skupštine Branislav Nenezić** je prezentovao dostavljene Izvještaje, zasnovane na članu 35, 36, 37 i 38. Poslovnika o radu Skupštine, koji definišu da prestanak mandata konstatuje Skupština i da je verifikacija izvršena kada se Skupština upozna sa Izvještajem Opštinske Izborne komisije, te da o verifikaciji mandata Skupština ne glasa.

Shodno istom verifikovan je mandat odborniku mr Naseru Kraji i odbornici Jeleni Dabović.

Nakon izvršene prozivke odbornika, predsjednik Skupštine je konstatovao da od ukupno 37 odbornika, koliko broji Skupština, sjednici prisustvuje 31 odbornik i da Skupština može da radi i punovažno odlučuje.

Sjednici nijesu prisustvovali odbornici/ca: **Darinka Martinović Milošević, Maja Vukićević, Lazar Macanović, Aleksandar Lekić, Branimir Lakićević i dr Marko Stoiljkov.**

Rad sjednice pratili su predstavnici sredstava javnog informisanja.

**UTVRĐIVANJE DNEVNOG REDA:**

Shodno članu 89 stav 3 Poslovnika o radu Skupštine opštine Bar, Predsjednik Skupštine Branislav Nenezić, predložio je dnevni red po redosljedu raspravljanja i odlučivanja.

**Skupština je, bez rasprave, većinom glasova, 19„za“, bez“protiv“ i bez„uzdržanih“ utvrdila**

**DNEVNI RED:**

**RAD PO UTVRĐENOM DNEVNOM REDU:**

1. Ostavka Predsjednika Opštine Bar
2. Izbor Predsjednika Opštine Bar
3. **TAČKA**

**Ostavka Predsjednika Opštine Bar**

**Predsjednik Skupštine Branislav Nenezić,** informisao je skupštinu, da shodno članu 61 Zakona o lokalnoj samoupravi, predsjedniku opštine, između ostalog prestaje mandat i podnošenjem ostavke te da se prestanak mandata predsjednika opštine zbog podnošenja ostavke konstatuje aktom skupštine.

Bez rasprave, Skupština je donijela

**ODLUKU**

**Konstatuje se da je Dušanu Raičeviću prestao mandat predsjednika Opštine Bar, zbog podnošenja ostavke**

**2.**  **TAČKA**

**Izbor Predsjednika Opštine Bar**

**Predsjednik skupštine Branislav Nenezić**, informisao je skupštinu da shodno odredbama Statuta opštine Bar, članu 96 kandidata za predsjednika opštine može da predloži najmanje jedna trećina odbornika, članu 97 da se predlog kandidata za predsjednika opštine podnosi predsjedniku skupštine u pisanoj formi i da mora biti obrazložen i svojeručno potpisan od strane podnosilaca predloga te da se uz predlog podnosi pisana saglasnost kandidata o prihvatanju kandidature i članu 98 da se odredbe statuta kojima se uređuje postupak izbora predsjednika skupštine shodno primjenjuju i na postupak izbora predsjednika opštine.

Shodno navedenom, **Predsjednik skupštine Branislav Nenezić**, istakao je, da je dostavljen predlog jedne trećine odbornika da se za predsjednika opštine izabere Dušan Raičević, koji predlog je potpisalo 17 odbornika, te da drugih predloga nije bilo.

**Predsjednik skupštine Branislav Nenezić** takođe je obavjestio Skupštinu da je nadležno radno tijelo, Odbor za statut i propise, razmatralo dostavljen predlog, o čemu je sačinjen izvještaj koji je podijeljen odbornicima.

Uvodno obrazloženje dao je **predstavnik predlagača odbornik Asim Andrić.**

U raspravi su učestvovali odbornik/ci: **dr Rade Stanisavljević, Milan Nešković, dr Valentina Minić, Vladimir Božović, mr Naser Kraja, Radomir Novaković, Momčilo Leković, Ammar Borančić, Sehera Kalender, Darko Janković, Branislav Nenezić, Bećir Berjašević, dr Marija Markoč, Asim Andrić, Jelena Dabović, Omer Vukić, Nela Dabanović i Emir Peričić.**

**Predsjednik skupštine Branislav Nenezić,** informisao je skupštinu, da se shodno članu 60 Statuta Opštine Bar, Predsjednik opštine bira javnim glasanjem jer je dostavljen predlog za samo jednog kandidata kao i da se shodno članu 61 Statuta Opštine Bar javno glasanje za izbor predsjednika opštine vrši prozivkom odbornika izgovaranjem riječi “za”, “protiv” ili “uzdržan”.

Shodno članu 61 Statuta Opštine Bar, a u vezi sa članom 98 Statuta opštine Bar, Sekretarka Skupštine mr Aleksandra Grabež izvršila je prozivku odbornika u cilju javnog glasanja za izbor predsjednika opštine.

**Nakon izvršenog javnog glasanja, Skupština je, većinom glasova 19”za”, šest“protiv” i jednim”uzdržanim”, donijela**

**ODLUKU**

**1. Za predsjednika Opštine Bar bira se Dušan Raičević.**

**2. Predsjednik Opštine bira se na vrijeme od četiri godine.**

**3. Ova odluka stupa na snagu danom donošenja, a objaviće se u „Službenom listu Crne Gore-opštinski propisi“.**

Shodno članu 57 Zakona o lokalnoj samoupravi i članu 99 Statuta opštine Bar, predsjednik Opštine Dušan Raičević dao je svečanu izjavu.

**Predsjednik Opštine Dušan Raičević** obratio se Skupštini.

Sastavni dio Zapisnika je fono zapis sa sjednice.

**Broj: 030-016/23-10/2**

**Bar, 11.01.2023.godine**

**SKUPŠTINA OPŠTINE BAR**

**Sekretar SO Predsjednik SO**

**mr Aleksandra Grabež Branislav Nenezić**